ΠΕΡΙΕΧΟΜΕΝΑ
ΑΠΟΦΑΣΕΙΣ
Μερική ανάκληση της υπ’ αρ. 685409/01-12-2023
(Δ’ 993 - διορθώσεις σφαλμάτων Δ’ 1021 και Δ’ 1065)
απόφασης του Γενικού Γραμματέα Δασών του
Υπουργείου Περιβάλλοντος και Ενέργειας, κατά
το μέρος που αφορά στην έκταση εμβαδού
2.000,12 τ.μ., στη δασική θέση «Κίρκη» αγροκτήματος Κίρκης του Δήμου Αλεξανδρούπολης, Πε-
ριφερειακής Ενότητας Έβρου, λόγω υπαγωγής
αυτής στις διατάξεις της παρ.  3 του άρθρου  67
του ν. 998/1979.
Κήρυξη έκτασης ως αναδασωτέας, συνολικού εμβαδού 3.300,26 τ.μ., λόγω εκχέρσωσης, στη θέση
«Κλησάκι», Τ.Κ. Αγίων Αναργύρων, Δ.Ε. Θεραπνών,
Δήμου Σπάρτης, Π.Ε. Λακωνίας.
ΑΠΟΦΑΣΕΙΣ
Αριθμ. 156939
(1)
Μερική ανάκληση της υπ’ αρ. 685409/01-12-2023
(Δ’  993  - διορθώσεις σφαλμάτων Δ’  1021 και
Δ’ 1065) απόφασης του Γενικού Γραμματέα Δασών του Υπουργείου Περιβάλλοντος και Ενέρ-
γειας, κατά το μέρος που αφορά στην έκταση εμβαδού 2.000,12 τ.μ., στη δασική θέση «Κίρκη»
αγροκτήματος Κίρκης του Δήμου Αλεξανδρούπολης, Περιφερειακής Ενότητας Έβρου, λόγω
υπαγωγής αυτής στις διατάξεις της παρ. 3 του
άρθρου 67 του ν. 998/1979.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ
ΤΟΥ ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ
ΚΑΙ ΕΝΕΡΓΕΙΑΣ
Έχοντας υπόψη:
1. Τα άρθρα 24 παρ. 1 και 117 παρ. 3 του Συντάγματος.
2. Τον ν. 998/1979 «Περί προστασίας των δασών και
των δασικών εν γένει εκτάσεων της Χώρας» (Α’ 289) και
ειδικότερα το άρθρο 37, την παρ. 1 του άρθρου 38, το
άρθρο 41, τις παρ. 4, 5 και 6 του άρθρου 44, τις παρ. 3 και
4 του άρθρου 67 και την παρ. 3 του άρθρου 70.
3. Την παρ. 3 του άρθρου 36 του ν. 3698/2008 (Α’ 198),
την παρ. 3 του άρθρου 35 του ν. 4280/2014 (Α’ 159) και
το άρθρο 74 του ν. 4986/2022 (Α’ 204).
4. Την παρ. 2 του άρθρου 12 του ν. 2040/1992 «Ρυθμίσεις θεμάτων αρμοδιότητας Υπουργείου Γεωργίας
και νομικών προσώπων εποπτείας και άλλες διατάξεις»
(Α’ 70) και την παρ. 15 του άρθρου 1 του ν. 3208/2003
«Προστασία των δασικών οικοσυστημάτων, κατάρτιση
δασολογίου, ρύθμιση εμπραγμάτων δικαιωμάτων επί
δασών και δασικών εν γένει εκτάσεων και άλλες διατάξεις» (Α’ 303).
5. Το άρθρο 120 του ν. 1892/1990 «Για τον εκσυγχρονισμό και την ανάπτυξη και άλλες διατάξεις» (Α’ 101).
6. Τον ν. 3852/2010 «Νέα Αρχιτεκτονική της Αυτοδιοίκησης και Αποκεντρωμένης Διοίκησης-Πρόγραμμα
Καλλικράτης» (Α’ 87) και κυρίως τα άρθρα 6 και 280.
7. Τον ν. 3861/2010 «Ενίσχυση της διαφάνειας με την
υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο
διαδίκτυο ’’Πρόγραμμα Διαύγεια’’ και άλλες διατάξεις»
(Α’ 112).
8. Τα άρθρα 18 και 20 του ν. 3889/2010 «Χρηματοδότηση Περιβαλλοντικών Παρεμβάσεων, Πράσινο Ταμείο,
Κύρωση Δασικών Χαρτών και άλλες διατάξεις» (Α’ 182).
9. Τον ν. 4061/2012 «Διαχείριση και προστασία ακινήτων Υπουργείου Αγροτικής Ανάπτυξης και Τροφίμων -
Ρύθμιση εμπραγμάτων δικαιωμάτων και άλλες διατάξεις» (Α’ 66).
10. Τα άρθρα 28 και 28Α του ν. 4325/2015 «Εκδημοκρατισμός της Διοίκησης-Καταπολέμηση Γραφειοκρατίας
και Ηλεκτρονική Διακυβέρνηση. Αποκατάσταση αδικιών
και άλλες διατάξεις» (Α’ 47).
11. Τον ν. 4824/2021 «Κύρωση: α) της από 5.8.2021
Πράξης Νομοθετικού Περιεχομένου «Έκτακτα μέτρα για
την αντιμετώπιση του κινδύνου πυρκαγιών» (Α’ 138) και
β) της από 13.8.2021 Πράξης Νομοθετικού Περιεχομένου
«Έκτακτα μέτρα για την αποτελεσματική προστασία και
την ταχεία αποκατάσταση του φυσικού περιβάλλοντος
την άμεση στήριξη των πληγέντων από τις πυρκαγιές
του Ιουλίου/Αυγούστου 2021 και συναφείς διατάξεις»
(Α’ 143) και άλλες διατάξεις» (Α’ 156).
12. Τα άρθρα 47 έως 55 του ν. 4915/2022 «Εθνικό Στρατηγικό Σχέδιο Καταπολέμησης της Διαφθοράς διατά-
ξεις για θέματα ανθρώπινου δυναμικού και Οργανισμών
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
16 Απριλίου 2024
ΤΕΥΧΟΣ  ΤΕΤΑΡΤΟ
Αρ. Φύλλου 235
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 235/16.04.2024
Τοπικής Αυτοδιοίκησης νομοθετικό πλαίσιο εκπαίδευσης
των σπουδαστών/σπουδαστριών της Εθνικής Σχολής
Δημόσιας Διοίκησης και Αυτοδιοίκησης για την ένταξη
στον κλάδο Π.Ε. Επιτελικών Στελεχών, διατάξεις για την
ολοκλήρωση της μεταφοράς των δασικών υπηρεσιών
στο Υπουργείο Περιβάλλοντος και Ενέργειας, διατάξεις
για την εφαρμογή του Εθνικού Σχεδίου Ανάκαμψης και
Ανθεκτικότητας ’’Ελλάδα 2.0’’, Εθνική Σύνταξη Ομογενών
και άλλες επείγουσες διατάξεις» (Α’ 63).
13. Το π.δ. 29/2022 «Τροποποίηση του π.δ. 132/2017
’’Οργανισμός του Υπουργείου Περιβάλλοντος και Ενέργειας (Υ.Π.ΕΝ.)’’ (Α’ 160)» (Α’ 77).
14. Το π.δ. 6/2022 «Σύσταση και μετονομασία Γενικών
Γραμματειών, σύσταση Ειδικής Γραμματείας μεταφορά
υπηρεσιών και αρμοδιοτήτων» (Α’ 17).
15. Την υπό στοιχεία ΥΠΕΝ/ΔΔΥ/48478/3594/2022 κοινή απόφαση των Υπουργών Οικονομικών, Περιβάλλοντος
και Ενέργειας και Εσωτερικών «Καθορισμός των διοικητικών λεπτομερειών μεταφοράς των δασικών υπηρεσιών,
του αντίστοιχου προσωπικού και λοιπών θεμάτων της
παρ. 5 του άρθρου τρίτου της από 13.8.2021 Πράξης Νομοθετικού Περιεχομένου (Α’ 143), η οποία κυρώθηκε με
το άρθρο 2 του ν. 4824/2021 (Α’ 156)» (Β’ 2415).
16. Την υπό στοιχεία ΥΠΕΝ/ΔΝΕΠ/83988/2740/
25-08-2022 κοινή απόφαση «Εξουσιοδότηση υπογραφής
’’Με εντολή Υπουργού’’ του Υπουργού Περιβάλλοντος
και Ενέργειας ’’Με εντολή Υφυπουργού’’» του Υφυπουργού Περιβάλλοντος και Ενέργειας και ’’Με εντολή Γενικού
Γραμματέα Δασών’’ του Γενικού Γραμματέα Δασών του
Υπουργείου Περιβάλλοντος και Ενέργειας κατά λόγο αρμοδιότητας στον Προϊστάμενο της Γενικής Διεύθυνσης
Δασών και Δασικού Περιβάλλοντος της Γενικής Γραμματείας Δασών του Υ.Π.ΕΝ., στους Προϊστάμενους των
Επιθεωρήσεων Εφαρμογής Δασικής Πολιτικής και στους
Προϊστάμενους των Διευθύνσεων, Δασαρχείων και Τμημάτων που υπάγονται σε αυτές» (Β’ 4528).
17. Τις υπ’ αρ. 160417/1180/8-7-1980, 182447/3049/
24-9-1980 και 154659/24-05-1982 διαταγές του Υπουργείου Γεωργίας.
18. Την υπό στοιχεία οικ. ΥΠΕΝ/ΔΠΔ/95099/5160/
12-10-2021 (ΑΔΑ: ΨΠΙΨ4653Π8-50Χ) εγκύκλιο της Διεύθυνσης Προστασίας Δασών του Υπουργείου Περιβάλλο-
ντος και Ενέργειας.
19. Την υπ’ αρ. 117080/6353/13-11-2014 (ΑΔΑ: 77ΣΕ0ΙΒ3) εγκύκλιο της Διεύθυνσης Προστασίας Δασών και
Αγροπεριβάλλοντος του Υπουργείου Περιβάλλοντος,
Ενέργειας και Κλιματικής Αλλαγής.
20. Τις υπ’ αρ. 68376/12-09-2013, 81156/30-10-2013,
58255/04-09-2017 και 21638/11-04-2018 εντολές της
Γενικής Διεύθυνσης Δασών και Αγροτικών Υποθέσεων
της Αποκεντρωμένης Διοίκησης Μακεδονίας - Θράκης.
21. Τα υπό στοιχεία Γ39682/28-04-2015, Γ8789/
06-02-2017 και Γ59540/19-10-2018 έγγραφα του Εθνικού Τυπογραφείου.
22. Την υπ’ αρ. 2601/12-02-2021 (Ορθή Επανάληψη
18-02-2021) απόφαση του Διευθυνστή Δασών Ν. Έβρου
«Ανάρτηση Δασικού Χάρτη των Τοπικών και Δημοτικών
Κοινοτήτων των Δήμων Αλεξανδρούπολης Σουφλίου,
Διδυμοτείχου, Ορεστιάδας και Σαμοθράκης της Περιφερειακής Ενότητας Έβρου και πρόσκληση για υπο-
βολή αντιρρήσεων κατά του περιεχομένου του» (ΑΔΑ:
6ΖΡ0ΟΡ1Υ-0Β4), όπως αυτή τροποποιήθηκε με την
υπ’ αρ. 40330/10-02-2022 (ΑΔΑ: 6Ψ210Ρ1Υ-ΥΤΡ) πράξη τροποποίησης του αναρτημένου Δασικού Χάρτη και
όπως αυτή κυρώθηκε μερικώς με την υπ’ αρ. 406042/
09-11-2022 (Δ’ 880) απόφαση του Γενικού Γραμματέα
Δασών του Υπουργείου Περιβάλλοντος και Ενέργειας.
23. Την υπ’ αρ. 685409/01-12-2023 απόφαση του Γενικού Γραμματέα Δασών του Υπουργείου Περιβάλλο-
ντος και Ενέργειας «Κήρυξη ως αναδασωτέας έκτασης
475.321.870,00 τ.μ. περιοχής Κοίλων, Μελιάς Νίψας Λουτρού, Πεύκων, Αμφιτρίτης Μαΐστρου, Δωρικού, Αετοχω-
ρίου, Άβαντα, Αισύμης Λεπτοκαρυάς Κίρκης Συκορράχης
Δικέλλων, Μεσημβρίας Μάκρης Πλάκας Καλλιθέας Ν.
Χιλής Αλίκης Αμφιθέας Παλαγίας του Δήμου Αλεξανδρούπολης Ν. Έβρου» (Δ’ 993 - διορθώσεις σφαλμάτων
Δ’ 1021 και Δ’ 1065).
24. Την υπό στοιχεία 1Α/2024 (ΑΔΑ: ΨΥ984653Π8-Γ52)
απόφαση της Επιτροπής Δασολογίου της Περιφερειακής Ενότητας Έβρου, αρμοδιότητας Δασαρχείου Αλε-
ξανδρούπολης.
25. Την υπ’ αρ. 55607/02-02-2024 (ΑΔΑ: 6ΞΝΒ4653Π8Χ1Σ) απόφαση του Δασαρχείου Αλεξανδρούπολης, περί
χορήγησης άδειας απομάκρυνσης της φυόμενης δασικής
βλάστησης σε έκταση συνολικού εμβαδού 2.000,12 τ.μ.,
με αριθμό ΚΑΕΚ 110282501016.
26. Την υπ’ αρ. 55592/02-02-2024 εισήγηση του Δασαρχείου Αλεξανδρούπολης, με την επισυναπτόμενη
σ’ αυτήν έκθεση αυτοψίας Δασολόγου της υπηρεσίας,
όπου προτείνεται η μερική ανάκληση της υπ’ αρ. 685409/
01-12-2023 (Δ’ 993 - διορθώσεις σφαλμάτων Δ’ 1021 και
Δ’ 1065) απόφασης του Γενικού Γραμματέα Δασών του
Υπουργείου Περιβάλλοντος και Ενέργειας, για έκταση
εμβαδού 2.000,12 τ.μ., στη δασική θέση «Κίρκη» αγροκτήματος Κίρκης του Δήμου Αλεξανδρούπολης Περιφε-
ρειακής Ενότητας Έβρου, αποφασίζουμε:
Ανακαλούμε μερικώς την υπ’ αρ. 685409/01-12-2023
(Δ’ 993 - διορθώσεις σφαλμάτων Δ’ 1021 και Δ’ 1065)
απόφαση κήρυξης αναδάσωσης ως προς την έκταση
εμβαδού 2.000,12 τ.μ., που βρίσκεται στη δασική θέση
«Κίρκη» αγροκτήματος Κίρκης του Δήμου Αλεξανδρούπολης Περιφερειακής Ενότητας Έβρου, η οποία δεν απο-
τελεί δασικού χαρακτήρα έκταση, λόγω του ότι υπάγεται
στις διατάξεις της παρ. 3 του άρθρου 67 του ν. 998/1979
όπως αντικαταστάθηκε με το άρθρο 93 του ν. 4915/2022.
Η εν λόγω ανάκληση για την έκταση εμβαδού
2.000,12 τ.μ., διενεργείται ύστερα από την υπ’ αρ. 55607/
02-02-2024 (ΑΔΑ: 6ΞΝΒ4653Π8-Χ1Σ) άδεια του Δασάρχη
Αλεξανδρούπολης, απομάκρυνσης της φυόμενης δασικής βλάστησης λόγω υπαγωγής της στην παρ. 3 του
άρθρου 67 του ν. 998/1979.
Η ανωτέρω περιγραφόμενη έκταση, εμβαδού «Δύο
χιλιάδων τετραγωνικών μέτρων και δώδεκα εκατοστών
του τετραγωνικού μέτρου» (2.000,12 τ.μ.), απεικονίζεται
με στοιχεία (1, 2, 3, 4, 1) στο προσαρτημένο στην παρούσα απόφαση, εξαρτημένο από το Εθνικό Τριγωνο-
μετρικό Δίκτυο της Χώρας τοπογραφικό διάγραμμα κλίμακας 1:8.000, σε προβολικό σύστημα Συντεταγμένων
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 235/16.04.2024
ΕΓΣΑ ’87, το οποίο αποτελεί αναπόσπαστο μέρος της
απόφασης αυτής.
Η εν θέματι έκταση, εμβαδού 2.000,12 τ.μ., σύμφωνα
με τον δασικό χάρτη της Π.Ε. Έβρου, που αναρτήθηκε
και κυρώθηκε μερικώς με την υπό στοιχείο (22) σχετική
απόφαση του Γενικού Γραμματέα Δασών του Υπουργείου
Περιβάλλοντος και Ενέργειας, φέρει τον χαρακτηρισμό
ΑΔ (άλλης μορφής κάλυψης εκτάσεις στις Α/Φ παλαιότερης λήψης/Δάση και δασικές εκτάσεις στις Α/Φ πρό-
σφατης λήψης και στις αυτοψίες).
Κατά της παρούσας απόφασης επιτρέπεται υποβολή αίτησης ακύρωσης στο Τριμελές Διοικητικό Εφετείο
Θεσσαλονίκης (άρθρο 47 του ν.  3900/2010, Α’ 213)
εντός προθεσμίας εξήντα (60) ημερών, αρχομένης
από την επομένη της δημοσίευσής της (άρθρο 46 του
π.δ. 18/1989).
Επίσης κατά της παρούσας απόφασης επιτρέπεται
υποβολή αίτησης ανάκλησης ή τροποποίησης για οποιαδήποτε πραγματική ή νομική αιτία, από οποιονδήποτε
έχει έννομο συμφέρον, σύμφωνα με τις διατάξεις της
παρ. 3 του άρθρου 35 του ν. 4280/2014 και της παρ. 4
του άρθρου 44 του ν. 998/1979.
Με την απόφαση αυτή δεν προκαλείται δαπάνη σε
βάρος του κρατικού προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 235/16.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 235/16.04.2024
Η απόφαση αυτή να δημοσιευθεί στην Εφημερίδα της
Κυβερνήσεως.
Αλεξανδρούπολη, 28 Μαρτίου 2024
Με εντολή Γενικού Γραμματέα Δασών
Ο Προϊστάμενος της Επιθεώρησης Εφαρμογής
Δασικής Πολιτικής Μακεδονίας - Θράκης
ΝΙΚΗΤΑΣ ΦΡΑΓΚΙΣΚΑΚΗΣ
Ι
Αριθμ. 155162
(2)
Κήρυξη έκτασης ως αναδασωτέας, συνολικού
εμβαδού 3.300,26 τ.μ., λόγω εκχέρσωσης, στη
θέση «Κλησάκι», Τ.Κ. Αγίων Αναργύρων, Δ.Ε. Θεραπνών, Δήμου Σπάρτης, Π.Ε. Λακωνίας.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ
ΤΟΥ ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ
ΚΑΙ ΕΝΕΡΓΕΙΑΣ
Έχοντας υπόψη:
1. Την παρ. 1 του άρθρου 24 και την παρ. 3 του άρθρου
117 του Συντάγματος.
2. Την από 13-8-2021 Πράξη Νομοθετικού Περιεχομένου «Έκτακτα μέτρα για την αποτελεσματική προ-
στασία και την ταχεία αποκατάσταση του φυσικού περιβάλλοντος την άμεση στήριξη των πληγέντων από τις
πυρκαγιές του Ιουλίου/Αυγούστου 2021 και συναφείς
διατάξεις (Α’ 143), η οποία κυρώθηκε με το άρθρο 2 του
ν. 4824/2021 (Α’ 156).
3. Τον ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο
της Οδηγίας (ΕΕ) 2018/1972) και άλλες διατάξεις» (Α’ 184).
4. Τον ν. 4622/2019 «Επιτελικό Κράτος: οργάνωση,
λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης»
(Α’ 133).
5. Τα άρθρα 47 έως 55 του ν. 4915/2022 (Α’ 63).
6. Το π.δ. 6/2022 «Σύσταση και μετονομασία Γενικών
Γραμματειών, σύσταση Ειδικής Γραμματείας, μεταφορά
υπηρεσιών και αρμοδιοτήτων» (Α’ 17).
7. Την υπό στοιχεία ΥΠΕΝ/ΥΠΡΓ/79859/5910/
25-07-2023 κοινή απόφαση του Πρωθυπουργού και του
Υπουργού Περιβάλλοντος και Ενέργειας «Διορισμός Γενικού Γραμματέα Δασών του Υπουργείου Περιβάλλοντος
και Ενέργειας» (Υ.Ο.Δ.Δ. 745).
8. Την υπ’ αρ. 70401/5167/06.07.2022 υπουργική απόφαση «Τοποθέτηση Προϊσταμένων σε θέσεις ευθύνης
επιπέδου Γενικής Διεύθυνσης στις Επιθεωρήσεις Εφαρμογής Δασικής Πολιτικής του Υπουργείου Περιβάλλο-
ντος και Ενέργειας» (ΑΔΑ: Ω8ΔΡ4653Π8-7ΨΡ).
9. Το π.δ. 29/2022 «Τροποποίηση του π.δ. 132/2017
«Οργανισμός Υπουργείου Περιβάλλοντος και Ενέργειας»
(Υ.Π.ΕΝ.) (Α’ 160)» (Α’ 77).
10. Την υπ’ αρ. 160635/10-9-2021 διαπιστωτική πράξη
του Συντονιστή Αποκεντρωμένης Διοίκησης Πελοποννήσου, Δυτικής Ελλάδας και Ιονίου «Μεταφορά προσω-
πικού των Δασικών Υπηρεσιών της Αποκεντρωμένης
Διοίκησης Πελοποννήσου, Δυτικής Ελλάδας και Ιονίου
στο Υπουργείο Περιβάλλοντος και Ενέργειας» (Β’ 4493).
11. Την υπό στοιχεία ΥΠΕΝ/ΔΔΥ/62511/17-06-2022
υπουργική απόφαση «Διαπιστωτική πράξη κατάταξης
και τοποθέτησης του προσωπικού των Περιφερειακών
Δασικών Υπηρεσιών του Υπουργείου Περιβάλλοντος και
Ενέργειας» (Β’ 3145).
12. Την υπό στοιχεία ΥΠΕΝ/ΔΔΥ/50878/3749/
20-05-2022 (ΨΓΒΩ4653Π8-ΩΧ6) εγκύκλιο του Υπουργείου Περιβάλλοντος και Ενέργειας.
13. Την υπό στοιχεία ΥΠΕΝ/ΔΔΥ/48478/3594/
16-05-2022 κοινή υπουργική απόφαση «Καθορισμός
των διοικητικών λεπτομερειών μεταφοράς των δασικών υπηρεσιών, του αντίστοιχου προσωπικού και λοιπών
θεμάτων της παρ. 5 άρθρου τρίτου της από 13-08-2021
Πράξης Νομοθετικού Περιεχομένου (Α’ 143), η οποία κυρώθηκε με το άρθρο 2 του ν. 4824/2021 (Α’ 156)» (Β’ 2415).
14. Την υπό στοιχεία ΥΠΕΝ/ΔΝΕΠ/83988/2740/
25-08-2022 κοινή απόφαση «Εξουσιοδότηση υπογραφής
’’Με εντολή Υπουργού’’ του Υπουργού Περιβάλλοντος
και Ενέργειας, ’’Με εντολή Υφυπουργού’’ του Υφυπουργού Περιβάλλοντος και Ενέργειας και ’’Με εντολή Γενικού
Γραμματέα Δασών’’ του Γενικού Γραμματέα Δασών του
Υπουργείου Περιβάλλοντος και Ενέργειας, κατά λόγο αρμοδιότητας, στον Προϊστάμενο της Γενικής Διεύθυνσης
Δασών και Δασικού Περιβάλλοντος της Γενικής Γραμματείας Δασών του ΥΠΕΝ,στους Προϊσταμένους των Επι-
θεωρήσεων Εφαρμογής Δασικής Πολιτικής της Γενικής
Γραμματέας Δασών του ΥΠΕΝ και Προϊσταμένους των
Δ/νσεων, Δασαρχείων και Τμημάτων που υπάγονται σε
αυτές» (Β’ 4528).
15. Τα άρθρα 37 και 38 και τις παρ. 1 και 3 του άρθρου 41 του ν. 998/1979 «Περί προστασίας των δασών
και των δασικών εν γένει εκτάσεων της Χώρας» (Α’ 289),
σε συνδυασμό με τις διατάξεις της παρ. 1 του άρθρου 35
και της παρ. 4 του άρθρου 52 του ν. 4280/2014 (Α’ 159),
με τις διατάξεις του άρθρου 32 του ν. 4342/2015 (Α’ 143).
16. Το άρθρο 120 του ν. 1892/1990 «Για τον εκσυγχρονισμό και την ανάπτυξη και άλλες διατάξεις» (Α’ 101).
17. Τις υπ’ αρ. 160417/1180/08-07-1980 και 182447/
3049/24-09-1980 διαταγές του Υπουργείου Γεωργίας.
18. Την υπ’ αρ. 135874/15-03-2024 αναφορά του Δασαρχείου Σπάρτης, με την οποία προτείνεται η κήρυξη
ως αναδασωτέας, της αναφερόμενης στο θέμα έκτασης.
19. Την υπ’ αρ. 130764/13-03-2024 έκθεση αυτοψίας
του Δασοπόνου Παναγιώτη Βουλουμάνου μετά τοπογραφικού διαγράμματος.
20. Τη σύμφωνη γνώμη της Διεύθυνσης Δασών Λακωνίας, αποφασίζουμε:
Κηρύσσουμε ως αναδασωτέα, με σκοπό την αποκατάσταση με φυσική αναγέννηση ή τεχνητή αναδάσω-
ση, της δασικής βλάστησης που καταστράφηκε από
εκχέρσωση, δημόσιας δασικού χαρακτήρα έκτασης,
η οποία καλυπτόταν σε ποσοστό 50-60%, πουρνάρι και
σχίνο, εμβαδού 3.300,26 τ.μ. στη θέση «Κλησάκι», Τ.Κ.
Αγίων Αναργύρων, Δ.Ε. Θεραπνών, Δήμου Σπάρτης, Π.Ε.
Λακωνίας όπως αυτή φαίνεται και αποτυπώνεται στο
συνημμένο τοπογραφικό διάγραμμα του Δασοπόνου
Παναγιώτη Βουλουμάνου, με χρονολογία 13-03-2024,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 235/16.04.2024
κλίμακας 1:2.000 αρμοδίως θεωρημένο από τον Δασάρχη Σπάρτης. Η έκταση υπάγεται στις διατάξεις της
δασικής νομοθεσίας κατά την έννοια των παρ. 1, 2 του
άρθρου 3 του ν. 998/1979 και ανήκει και στην κατηγορία
της περ. ε της παρ. 1 του άρθρου 4 του ν. 998/1979, με
στοιχεία περιμέτρου(1, 2, 3, ... 20, 21, 1) και με όρια:
Βόρεια: Με έκταση υπαγόμενη στις διατάξεις της δασικής νομοθεσίας.
Νότια: Με έκταση μη υπαγόμενη στις διατάξεις της
δασικής νομοθεσίας.
Ανατολικά: Με έκταση υπαγόμενη και έκταση μη υπαγόμενη στις διατάξεις της δασικής νομοθεσίας.
Δυτικά: Με έκταση υπαγόμενη στις διατάξεις της δασικής νομοθεσίας.
Η έκταση απεικονίζεται σε ψηφιακό απόσπασμα του κυρωμένου δασικού χάρτη της Π.Ε. Λακωνίας, ως υπαγόμε-
νη στις διατάξεις της δασικής νομοθεσίας, με ένδειξη Δ.Δ.
Ο δασικός χάρτης της Π.Ε. Λακωνίας κυρώθηκε με την
υπ’ αρ. 349098/11-10-2022 (Δ’ 816) απόφαση του Γενικού
Γραμματέα Δασών του Υπουργείου Περιβάλλοντος και
Ενέργειας.
Επιτρέπεται υποβολή κατ’ αυτής, αίτησης ακύρωσης στο οικείο Διοικητικό Εφετείο (άρθρο 47 του
ν. 3900/2010, Α’ 213) μέσα σε προθεσμία (60) ημερών
που αρχίζει από την επομένη της δημοσίευσης ή κοινοποίησής της (άρθρο 46 του π.δ. 18/1989 - Α’ 8).
Από τις διατάξεις της απόφασης αυτής δεν προκαλείται
δαπάνη σε βάρος του κρατικού προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 235/16.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 235/16.04.2024
Η απόφαση αυτή να δημοσιευθεί στην Εφημερίδα της Κυβερνήσεως.
Αθήνα, 28 Μαρτίου 2024
Με εντολή Γενικού Γραμματέα Δασών
Ο Προϊστάμενος της Επιθεώρησης Εφαρμογής
Δασικής Πολιτικής Πελοποννήσου,
Δυτικής Ελλάδας και Ιονίου
ΝΙΚΗΤΑΣ ΜΑΖΗΣ

[Source: 20240400235.pdf | Tokens: 15748]